Gəncə Dövlət Kukla Teatrı

Gəncə Dövlət Kukla Teatrı — Gəncə şəhərində yerləşən teatr. Kukla teatrı 18 sentyabr 1986-cı il tarixində yaradılmışdır.

 Tarixi 
Gəncə Dövlət Kukla Teatrı Azərbaycan SSR Nazirlər Sovetinin 18 sentyabr 1986-cı il tarixli 299 saylı əmrinə əsasən yaradılmışdır. Bu müddət ərzində teatrda 100-ə yaxın tamaşa hazırlanmışdır. Teatrda ildə 250 tamaşa oynanılır. Hər il proqnoz üzrə 4 tamaşa hazırlanır. Repertuarda Azərbaycan yazıçıları ilə bərabər dünya xalqlarının əsərlərinə də üstünlük verilir.

Gəncə Dövlət Kukla Teatrı bir çox Beynəlxalq festivallarda da iştirak edib. Teatrın kollektivi Şərq Xalqları Kukla Teatrları Festivalında (Almatı, 1994), Birinci Beynəlxalq Kukla Teatrları Festivalında (Kutaisi, 1996), Kukla və Kölgə Oyunları Festivalında (İzmir, 1999, 2001, 2003), "Ən Yaxşı Uşaq Tamaşaları" Festivalında (Bakı, 2000), Beynəlxalq Qaragöz Kukla və Kölgə Teatrları Festivalı (Bursa, 2001), "Sehrli pərdə" Uşaq Tamaşaları Festivalı (Torqoviş, 2005), "Milli Klassiklər Kukla Teatrlarının Səhnəsində" Festivalında (İvano-Frankovsk, 2005), Kukla Teatrları Həftəsi (Bakı, 2008) Azərbaycan Respublikasını təmsil etmişdir.

 Teatr binası 
Bina 1902-ci ildə Gəncə Kişi Gimnaziyasının rəhbərliyi tərəfindən rus pravoslav kilsəsi kimi inşa edilmişdir. Tikintidə əsasən bişmiş kərpicdən istifadə olunmuşdur.

Ümumi sahəsi 650 m2-dir. 1 zal, 1 foye və 15 otaqdan ibarətdir. Əhməd Cəmil küçəsində yerləşən, xristian dini abidələr sırasına daxil edilir.

 Gəncə Dövlət Kukla Teatrnın yaradıcı heyət 
Rejissorlar

 Şamil Məmmədli — quruluşçu rejissor

Rəssamlar

 Əntiqə Bədirova — baş rəssam
 Sara Məmmədova — quruluşçu rəssam

Əməkdar artist

 Xudayət Əsgərov

Aktyorlar

 Səməd Xanəhmədov
 Elmar Vəliyev
 Nahidə Namazova
 Mahirə Haqverdiyeva
 Yeganə Məmmədova
 Nərmin Şərifova

 İstinadlar 

 Həmçinin bax 
 Gəncə Dövlət Dram Teatrı
 Gəncə Dövlət Filarmoniyası
 Azərbaycan teatrlarının siyahısı

 Xarici keçidlər 
 Gəncə Dövlət Kukla Teatrı (GDKT) — azteatr

Kateqoriya:Azərbaycan kukla teatrları
Kateqoriya:Gəncə teatrları
Kateqoriya:Gəncənin görməli yerləri
Kateqoriya:Gəncə memarlığı
Kateqoriya:Gəncədəki binalar və tikililər
Kateqoriya:Gəncədə mədəniyyət